изпълнени всички посочени по-долу условия:
 а)посочените растения са били отглеждани в обект, който принадлежи на професионален оператор, вписан в регистъра съгласно член 65 от Регламент (ЕС) 2016/2031;
 б)посочените растения принадлежат към видове растения, които са били оглеждани поне през част от живота им в демаркационна област, и в продължение на три години от определянето на демаркационната област са били обект на наблюдение, посочено в членове 10—15, както и за които никога не е установявано, че са били заразени с посочения вредител;
 в)видовете на посочените растения по буква б) са публикувани в базата данни на Комисията за растения гостоприемници, за които е известно, че са заразени в посочената конкретна демаркационна област;
 г)посочените растения са подложени на фитосанитарни третирания срещу популацията на векторите на всички стадии от жизнения им цикъл в подходящи моменти от годината, с цел да се поддържат свободни от вектори на посочения вредител. Тези третирания включват, ако е целесъобразно, ефикасни химични, биологични или механични методи въз основа на местните условия;
 д)колкото е възможно по-близо от практическа гледна точка до момента на тяхното придвижване партидите с посочените растения са били подложени на проверка и молекулярно изследване от компетентния орган посредством схема за вземане на проби, при която е възможно с поне 95-процентна сигурност да се установи еднопроцентно ниво на присъствие на заразени растения;
 е)колкото е възможно по-близо от практическа гледна точка до момента на тяхното придвижване партидите с посочените растения са били подложени на съответните фитосанитарни третирания срещу всички вектори на посочения вредител.
 Член 21
 Придвижване от демаркационните области и от съответните заразени зони към буферните зони на посочените растения, отглеждани in vitro през целия им производствен цикъл в посочената демаркационна област
 Придвижването от демаркационните области и от съответните заразени зони към буферните зони на посочените растения, отглеждани in vitro през целия им производствен цикъл в посочената демаркационна област, може да бъде разрешено само ако са изпълнени всички посочени по-долу условия:
 а)през целия им производствен цикъл посочените растения са били отглеждани в обект, разрешен съгласно член 24;
 б)посочените растения са били отглеждани в прозрачен контейнер в стерилни условия и отговарят на едно от следните условия:
 i) били са отгледани от семена;
 ii)били са размножавани в стерилни условия от майчини растения, които през целия им живот са били в област от територията на Съюза, свободна от посочения вредител, и които са били подложени на изпитване и е установено, че са свободни от посочения вредител;
 iii)били са размножавани в стерилни условия от майчини растения, които са били отглеждани в обект, отговарящ на условията, определени в член 19, и които са били подложени на изпитване и е установено, че са свободни от посочения вредител посредством схема за вземане на проби, при която е възможно с поне 95-процентна сигурност да се установи еднопроцентно ниво на присъствие на заразени растения;
 в)посочените растения са транспортирани през или в рамките на демаркационните области в контейнер в стерилни условия, които изключват възможността от заразяване с посочения вредител чрез неговите вектори.
 Член 22
 Придвижване от демаркационните области и от съответните заразени зони към буферните зони на растения във вегетативен